ม.อุบลฯ เปิดกีฬามหาลัย ครั้งที่ 43 กันเกราเกมส์ 
เมื่อเวลา 10.00 น. วันที่ 9 ม.ค.59 ที่สนามรักบี้ มหาวิทยาลัยอุบลราชธานี ศาสตราจารย์ (พิเศษ) จอมจิน จันทรสกุล นายกสภามหาวิทยาลัยอุบลราชธานี พร้อม รศ.ดร.นงนิตย์ ธีระวัฒนสุข อธิการบดีมหาวิทยาลัยอุบลราชธานี ร่วมเปิดกิจกรรม กันเกราเกมส์ สร้างสามัคคี ปลอดเหล้า ปลอดบุหรี่ และสิ่งเสพติด โดยมหาวิทยาลัยอุบลราชธานี ได้รับการสนับสนุนจากสำนักงานกองทุนสนับสนุนการสร้างเสริมสุขภาพ หรือ สสส. จัดขึ้นเพื่อรณรงค์สร้างเสริมสุขภาพในระหว่างการจัดการแข่งขันกีฬามหาวิทยาลัยแห่งประเทศไทย ครั้งที่ 43 กันเกราเกมส์ ในวันที่ 9-18 ม.ค.59,รศ.ดร.นงนิตย์ กล่าวว่า ในการจัดการแข่งขันกีฬามหาวิทยาลัยแห่งประเทศไทย ครั้งที่ 43 กันเกราเกมส์ ซึ่งมหาวิทยาลัยอุบลราชธานี ได้รับเกียรติให้เป็นเจ้าภาพจัดการแข่งขัน จะมีนักเรียน นักศึกษา และประชาชนเข้าร่วมกิจกรรมนับหมื่นคน เพื่อเป็นการให้ความรู้เกี่ยวกับการสร้างเสริมสุขภาพแก่ผู้มาร่วมงาน มหาวิทยาลัยอุบลราชธานีจึงได้ร่วมกับ สสส.จัดกิจกรรมรณรงค์การดูแลรักษาสุขภาพ และสร้างความตระหนักถึงผลกระทบจากการปฏิบัติตนต่อสังคมในด้านสุขภาพ โดยภายในงานมีการจัดแสดงกิจกรรมส่งเสริมศิลปวัฒนธรรมและนันทนาการจากมหาวิทยาลัยต่างๆทั่วประเทศ ทั้งดนตรีไทย ดนตรีสากล การแสดงโปงลาง หมอลำ การแสดงสืบสานฮีตศิลป์ ซุ้มนิทรรศการสุขภาพ ตลาดนัดสีเขียว การจำหน่ายอาหาร และนิทรรศการภาพถ่าย 3 มิติ สถานที่ท่องเที่ยวของจังหวัดอุบลราชธานี เพื่อเป็นอีกจุดในการพักผ่อนพร้อมรับความรู้ด้านสุขภาพสำหรับผู้มาร่วมการจัดการแข่งขันกีฬามหาวิทยาลัยแห่งประเทศไทย ครั้งที่ 43 กันเกราเกมส์ ในวันที่ 9-18 ม.ค.59
มหาวิทยาลัยอุบลราชธานี เปิดกิจกรรม กันเกราเกมส์ สร้างสามัคคี ปลอดเหล้า ปลอดบุหรี่ และสิ่งเสพติด การแข่งขันกีฬามหาวิทยาลัยแห่งประเทศไทย ครั้งที่ 43 กันเกราเกมส์
กีฬามหาวิทยาลัยแห่งประเทศไทย ครั้งที่ 43,กันเกราเกมส์,มหาวิทยาลัยอุบลราชธานี,ข่าวกีฬา,ข่าว,ไทยรัฐออนไลน์